
	Παρουσίαση του εικαστικού βιβλίου
URBAN LEGENDS
στο Σπίτι της Κύπρου

Τη Δευτέρα 4 Ιουνίου 2018 πραγματοποιήθηκε στο Σπίτι της Κύπρου, με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού, η παρουσίαση του εικαστικού βιβλίου Urban Legends της εικαστικού Τατιάνας Φεραχιάν και του ποιητή Ισμαήλ βον Χέντριγκ-Μπαρνς.
Τους παρευρισκόμενους καλωσόρισε η Μορφωτική Λειτουργός κ. Μαρία Ραγιά και στη συνέχεια η Διευθύντρια της Γκαλερί Ρουάν, Βαρβάρα Παστίδου μίλησε για την πορεία και το έργο των δύο δημιουργών καθώς και τη συνεργασία τους για την έκδοση του εικαστικού βιβλίου «Urban Legends». 
«Ενώ ο αφηγηματικός χαρακτήρας του έργου μου έχει σκοπό να αποκαλύψει τη συναρπαστική δυναμική για το περιβάλλον όπου ζω, τα σχέδιά μου είναι συχνά εκδηλώσεις θετικών και αρνητικών δυνάμεων μέσα στην κοινωνία μας και την ψυχή μας, όπου η δυναμική της εξουσίας εμφανίζεται σε μια σειρά από κοινωνικές καταστάσεις και αντικρουόμενα στοιχεία» επεσήμανε η εικαστικός Τατιάνα Φεραχιάν παρουσιάζοντας τα έργα της. 
Ακολούθως ο ποιητής Ισμαήλ βον Χέντριγκ-Μπαρνς, διάβασε χαρακτηριστικά ποιήματα τα οποία συνοδεύουν τα έργα στην έκδοση «Urban Legends».

